Golubovci

Golubovci er et tettsted og en bydel i kommunen Podgorica i Montenegro. Bydelen kalles også noen ganger for Zeta. Byen ligger på Zetasletten 15 km sør for Podgorica, og sentrum ligger like vest for Podgorica lufthavn. 

Golubovci er jordbruksområde med dyrking av oliven, frukt og vindruer. Det er også noe lett industri i området.

I folketellingen 2003 hadde Golubovci 2.869 innbyggere, hvorav ca. 60% montenegrinere og 30% serbere. Posisjonen som bydel er lovfestet, og Golubovci og Tuzi har begge egne folkevalgte bydelsforsamlinger, men underlagt ordføreren i Podgorica.

Hovedveiene E-65 og E-80 går gjennom tettstedet, og det ledende montenegrinske fotballaget FK Zeta hører hjemme her.


Kategori:Bosetninger i Montenegro